CELEX: C2007/082/35
Language: el
Date: 2007-04-14 00:00:00
Title: Υπόθεση C-45/07: Προσφυγή της 2ας Φεβρουαρίου 2007 — Επιτροπή των Ευρωπαϊκών Κοινοτήτων κατά Ελληνικής Δημοκρατίας

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/19
            
         Προσφυγή της 2ας Φεβρουαρίου 2007 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-45/07)
   (2007/C 82/35)
   Γλώσσα διαδικασίας: η ελληνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: K. Simonsson, Μ. Κωνσταντινίδης και F. Hoffmeister)
   
      Καθής: Ελληνική Δημοκρατία
   Αιτήματα
   
               —
            
            
               Να διαπιστώσει ότι η Ελληνική Δημοκρατία, υποβάλλοντας στον Διεθνή Ναυτιλιακό Οργανισμό (ΔΝΟ) μία πρόταση για τον «Έλεγχο της συμμόρφωσης πλοίων και λιμενικών εγκαταστάσεων προς τις απαιτήσεις του κεφαλαίου ΧΙ-2 της SOLAS και τον κώδικα ISPS »στις 18 Μαρτίου 2005, παρέβη τις υποχρεώσεις της με βάση τα άρθρα 10, 71 και 80 παράγραφος 2 της Συνθήκης περί ιδρύσεως της Ευρωπαϊκής Κοινότητας.
            
         
               —
            
            
               Να καταδικάσει την Ελληνική Δημοκρατία στη δικαστική δαπάνη.
            
         Iσχυρισμoί και κύρια επιχειρήματα:
   Σύφωνα με την Επιτροπή, η υποβολή εκ μέρους της Ελληνικής Δημοκρατίας πρότασης στο Διεθνή Ναυτιλιακό Οργανισμό για ζήτημα που καλύπτεται από τον Κανονισμό 725/2004 (1) σχετικά με τη βελτίωση της ασφάλειας των πλοίων και των λιμενικών εγκαταστάσεων, χωρίς σχετική εξουσιοδότηση από την Κοινότητα, συνιστά παραβίαση των υποχρεώσεών της που υπέχει με βάση τα άρθρα άρθρων 10, 71 και 80 παράγραφος 2 της Συνθήκης περί ιδρύσεως της Ευρωπαϊκής Κοινότητας.
   Η Επιτροπή υποστηρίζει ότι από την υιοθέτηση του Κανονισμού 725/2004, η Κοινότητα είναι αποκλειστικά αρμόδια για την ανάληψη διεθνών υποχρεώσεων στον τομέα της ναυτιλιακής ασφάλειας. Συνακόλουθα, τα κράτη μέλη δεν έχουν πλέον αρμοδιότητα να παρουσιάζουν εθνικές θέσεις ενώπιον του Διεθνούς Ναυτιλιακού Οργανισμού σχετικά με ζητήματα που εμπίπτουν στην αποκλειστική αρμοδιότητα της Κοινότητας, παρά μόνο εφόσον λάβουν σχετική εξουσιοδότηση από την Κοινότητα.
   
      (1)  ΕΕ L 129 29.4.2004, σ. 6.